Vranjina (ostrvo)
<s>Vranjina je ostrvo u Skadarskom jezeru u Crnoj Gori.</s><s>Pod tim imenom pominje se u mnogim spomenicima nemanjičkog doba.</s>

<s>Postala je ostrvo tek između 1200. i 1233. usled nadolaženja jezerske vode.</s><s>Duga je oko 2 km, a široka oko 1 km.</s><s>Krečnjačkog je sastava i predstavlja nekadašnji hum u potopljenom Skadarskom jezeru.</s><s>S nje se dižu dva gola vrha visoka oko 330 metara.</s><s>Na severozapadu pri obali, nalazi se naselje Vranjina, naseljeno posle 1835. iz raznih krajeva Crne Gore.</s><s>Prema popisu iz 2003. bilo je 218 stanovnika (prema popisu iz 1991. bilo je 177 stanovnika) u 70 domaćinstava.</s>

<s>Na ostrvu je manastir Svetog Nikole, koji se pominje prvi put 1233.</s><s>Manastirsko vlastelinstvo stvoreno je darovima niza srpskih i zetskih srednjovekovnih vladara.</s><s>U Vranjini je bila rezidencija zetskog mitropolita pre preseljenja prestonice Crnojevića sa Žabljaka na Cetinje.</s><s>Oko Vranjine, kao i susednog Lesendera, vođene su česte borbe između Crnogoraca i Turaka.</s>

<s>Literatura 
 Tekstovi Jovana Vukmanovića, direktora Etnografskog muzeja Cetinje i dr. Pavla Mijovića, naučnog savetnika Arhološkog instituta SAN, Beograd u Enciklopediji Jugoslavije JLZ Zagreb tom 8 pp.</s><s>537</s>

<s>Ostrva u Crnoj Gori
Skadarsko jezero</s>

